Tone Damli

**Tone Damli Aaberge** (født 1988)  er en norsk sanger fra Sogndal.

## Musikalsk virke og TV-opptredener
Hun gikk på musikk, dans og drama ved Firda videregående skole fra 2004 og avsluttet skolegangen etter at hun i 2005 deltok i talentprogrammet *[[Idol (TV-program)|Idol]]* på TV 2. Aaberge kom på andreplass etter Jorun Stiansen, og det var etter dette hun fikk sitt gjennombrudd som artist. Finalen ble sett av  seere og gikk inn i historien som det mest sette underholdningsprogrammet i TV 2s historie (per 2012).

Aaberge gav ut sitt første musikkalbum, *[[Bliss (album)|Bliss]]*, 5. desember 2005. Albumet solgte til gullplate det året. Hun hadde så en av hovedrollestemmene i animasjonsfilmen *[[Over hekken]]*, som hadde norgespremiere i september 2006. Hun deltok i andre sesong av *[[Skal vi danse (TV-program)|Skal vi danse]]* på TV 2 høsten samme år og endte på tredjeplass. I 2007 gav Aaberge ut oppfølgeralbumet *[[Sweet Fever]]*. 

Hun deltok i Melodi Grand Prix 2009 med sangen «Butterflies» og kom til finalen 21. februar 2009. Der endte Aaberge på en andreplass, bare slått av Alexander Rybak med sangen «Fairytale» som senere vant Eurovision Song Contest 2009. Singelen «Butterflies» solgte til platinaplate og lå på VG-lista i 17 uker, med en andreplass som beste plassering. Sangen var med på musikkalbumet *[[I Know (Tone Damli-album)|I Know]]*, som ble utgitt 30. mars 2009.

Etter å ha reklamert for Opel Ampera i 2011, deltok hun også i den svenske versjonen av Melodi Grand Prix, *[[Melodifestivalen]],* i 2013, der hun sang «Hello Goodbye» med Erik Segerstedt og ble slått ut i semifinalen. En av dem som hadde vært med på å skrive sangen, var Måns Zelmerlöw, som to år senere vant Eurovision Song Contest 2015.

Fra 12. januar 2013 sendte TV 2 dokumentarserien *Tone* i seks avsnitt. I 2014 startet Damli som frontfigur for det utenlandske spillselskapet Betsson.

I 2020 deltok Aaberge i Melodi Grand Prix på nytt, med sangen «Hurts Sometimes». Hun opptrådte i den nordnorske delfinalen og var forhåndskvalifisert direkte til finalen Trondheim Spektrum 15. februar 2020. Der ble Aaberge slått ut i første runde og gikk ikke videre til gullfinalen.

I 2025 deltok hun for tredje gang i Melodi Grand Prix, denne gang med "Last Song". Hun ble nummer 5.

## Bakgrunn og familie
Tone Damli Aaberge er samboer med Markus Foss. Hennes far jobbet som anleggsgartner. I 2019 ble det omtalt at hun kjøpte seg inn i et firma som tilbyr blomsterabonnement.

## TV-opptredener (i utvalg)
* 2005: Deltager i *[[Idol (TV-program)|Idol]]*
* 2006: Deltager i *[[Skal vi danse (sesong 2)|Skal vi danse]]*
* 2009: Deltager i Melodi Grand Prix
* 2013: Cast i dokumentarserien *Tone*
* 2013: Deltager i *[[Melodifestivalen]]*
* 2013-2014: Dommer i *[[Idol (TV-program)|Idol]]* 
* 2018: Programleder for første sesong av realityprogrammet *[[Love Island (Norge)|Love Island]]* på TV3
* 2018: Deltager i *[[Hver gang vi møtes]]* 
* 2020: Deltager i Melodi Grand Prix
* 2022: Deltager i *[[Kompani Lauritzen]]*
* 2023: Artist i *Hemmelige Duetter*
* 2023: Deltager i *[[Stjernekamp (sesong 11)|Stjernekamp]]*
* 2024: Deltager i *[[Maskorama]]*, maskert som Gladfisken
* 2025: Deltager i Melodi Grand Prix

## Diskografi
### Soloalbum
* 2005: *[[Bliss (album)|Bliss]]*
* 2007: *[[Sweet Fever]]*
* 2009: *[[I Know (Tone Damli-album)|I Know]]* 
* 2010: *[[Cocool]]*
* 2012: *[[Looking Back (album)|Looking Back]]*
* 2014: *[[Di første jul]]*

### Samlealbum med flere artister
* 2005: *[[Idol (TV-program)|Idol]]* (andreplass)
* 2009: *[[Melodi Grand Prix 2009]]* (andreplass)
* 2020: *[[Melodi Grand Prix 2020]]* (uplassert)

## Se også
* Liste over kjente elever ved Firda videregående skole

## Referanser


## Eksterne lenker
* 
* 
*